CELEX: 52016PC0798
Language: da
Date: 2016-12-14
Title: Forslag til EUROPA-PARLAMENTETS OG RÅDETS FORORDNING om tilpasning af en række retsakter inden for retlige anliggender, der indeholder bestemmelser om brug af forskriftsproceduren med kontrol, til artikel 290 i traktaten om Den Europæiske Unions funktionsmåde

EUROPA-KOMMISSIONEN
            Bruxelles, den 14.12.2016
            COM(2016) 798 final
            2016/0399(COD)
            Forslag til
            EUROPA-PARLAMENTETS OG RÅDETS FORORDNING
            om tilpasning af en række retsakter inden for retlige anliggender, der indeholder bestemmelser om brug af forskriftsproceduren med kontrol, til artikel 290 i traktaten om Den Europæiske Unions funktionsmåde 
            (EØS-relevant tekst)
            
               
         
         
            
               BEGRUNDELSE
            
            
            
            
               1.Baggrund for forslaget
            
            
            
               Sideløbende med forslaget til Europa-Parlamentets og Rådets forordning om tilpasning af en række retsakter, der indeholder bestemmelser om brug af forskriftsproceduren med kontrol, til artikel 290 og 291 i traktaten om Den Europæiske Unions funktionsmåde fremsættes nærværende forslag om tilpasning af tre lovgivningsmæssige retsakter inden for retlige anliggender, der stadig henviser til forskriftsproceduren med kontrol. 
            
            
            
               Disse retsakter bør tilpasses ved et særskilt forslag, da de blev vedtaget på et retsgrundlag i henhold til afsnit V i del III i TEUF og derfor ikke er bindende for alle medlemsstater. De er således uforenelige med retsgrundlaget i de andre basisretsakter. I alle tre tilfælde har Det Forenede Kongerige og Irland valgt at deltage i de pågældende foranstaltninger i overensstemmelse med protokollen om Det Forenede Kongeriges og Irlands stilling, der er knyttet som bilag til traktaten. Danmark har – i overensstemmelse med protokollen om Danmarks stilling, der er knyttet som bilag til traktaten – valgt ikke at deltage i foranstaltningerne. 
            
            
            
               Lissabontraktaten har i væsentlig grad ændret strukturen med hensyn til de gennemførelsesbeføjelser, som lovgiveren kan tillægge Kommissionen. Den sondrer klart mellem retsakter af kvasilovgivningsmæssig karakter på den ene side og retsakter, som gennemfører bestemmelserne i en basisretsakt, på den anden side. Den fastsætter også helt forskellige retlige rammer for de to typer retsakter.
            
            
            
               De to bestemmelser, der er tale om, er artikel 290 og 291 i traktaten om Den Europæiske Unions funktionsmåde (herefter benævnt "TEUF"), som blev indført ved Lissabontraktaten, der trådte i kraft den 1. december 2009
                  1
               . De indebærer væsentlige ændringer af de procedurer, der hidtil har været kendt som "komitologiprocedurerne". 
            
            
            
               Definitionen af delegerede retsakter, som den fremgår af artikel 290, stk. 1, ligger med hensyn til affattelsen meget tæt op ad definitionen af de retsakter, der ifølge afgørelse 1999/468/EF ("komitologiafgørelsen")
                  2
               , som ændret ved Rådets afgørelse 2006/512/EF, henhører under forskriftsproceduren med kontrol som fastlagt i artikel 5a i samme afgørelse. I begge tilfælde er de pågældende retsakter almengyldige og supplerer eller ændrer visse ikkevæsentlige bestemmelser i den lovgivningsmæssige retsakt.
            
            
            
               Af den grund omfattede revisionen af komitologiafgørelsen ved forordning (EU) nr. 182/2011
                  3
                ("komitologiforordningen", der blev vedtaget på grundlag af artikel 291, stk. 3, i TEUF om gennemførelsesbeføjelser) ikke komitologiafgørelsens artikel 5a. Med henblik på eksisterende basisretsakter var det derfor nødvendigt midlertidigt at opretholde artikel 5a, der fastlægger forskriftsproceduren med kontrol. 
            
            
            
               Følgelig henvises der stadig til forskriftsproceduren med kontrol i de tre basisretsakter, der er omfattet af nærværende forslag, og proceduren finder fortsat anvendelse (i overensstemmelse med artikel 5a i komitologiafgørelsen) i forbindelse med disse retsakter, indtil de formelt er ændret og tilpasset i overensstemmelse med Lissabontraktaten. 
            
            
         
         
            
               Da forordning (EU) nr. 182/2011 blev vedtaget, forpligtede Kommissionen sig til at tage de bestemmelser, der er knyttet til denne procedure, op til revision og efterhånden tilpasse dem ud fra de kriterier, der er fastlagt i traktaten om Den Europæiske Unions funktionsmåde
                  4
               . Kommissionen har tidligere, i 2013, fremsat et særskilt forslag om tilpasning af disse retsakter
                  5
               , men da de interinstitutionelle forhandlinger om disse sager gik i stå, trak Kommissionen som varslet i arbejdsprogrammet for 2015
                  6
                forslagene tilbage
                  7
               . 
            
            
            
               Spørgsmålet om tilpasning blev taget op igen i forbindelse med drøftelserne om revisionen af den interinstitutionelle aftale om bedre lovgivning
                  8
               . Alle institutioner anerkendte behovet for tilpasning, og Kommissionen forpligtede sig til inden udgangen af 2016 at forelægge et nyt forslag om tilpasning af retsakter, der stadig indeholder henvisninger til forskriftsproceduren med kontrol. Med nærværende forslag følger Kommissionen op på dette tilsagn. 
            
            
            
               Samtidig forbedrer den interinstitutionelle aftale og den fælles forståelse om delegerede retsakter, som er knyttet dertil, også rammerne for delegerede retsakter og løser dermed det problem, som ofte har været hovedårsagen til, at Rådet ikke kunne godkende delegerede retsakter, nemlig spørgsmålet om høring af eksperter fra medlemsstaterne. Aftalen indeholder nu en klar forpligtelse for Kommissionen til systematisk at høre eksperter fra medlemsstaterne som led i udarbejdelsen af delegerede retsakter, herunder om teksten til udkastet. Dermed er en afgørende forudsætning for et vellykket nyt forsøg på at tilpasse de gamle bestemmelser om forskriftsproceduren med kontrol til Lissabontraktaten opfyldt. Denne forpligtelse indgår nu udtrykkeligt i de nye standardformuleringer, der skal anvendes i bestemmelser om delegation af beføjelser til Kommissionen. Aftalen anerkender også klart den vigtige rolle, som samarbejde og udveksling af synspunkter med Europa-Parlamentet i en tidlig fase af udarbejdelsen af delegerede retsakter spiller. Den bekræfter, at Europa-Parlamentet skal modtage alle dokumenter på samme tid som medlemsstaternes eksperter, herunder udkastene til delegerede retsakter, og giver mulighed for systematisk og lettere adgang for Europa-Parlamentets eksperter til møder i Kommissionens ekspertgrupper, som udarbejder delegerede retsakter. Endelig danner aftalen grundlag for, at Kommissionen indbydes til møder i Europa-Parlamentet (eller Rådet) med henblik på yderligere udveksling af synspunkter under udarbejdelsen af delegerede retsakter.  
            
            
            
               Tilpasningen til bestemmelserne om delegerede retsakter kommer ikke til at berøre igangværende procedurer, hvor der allerede afgivet udtalelse fra et udvalg i overensstemmelse med komitologiafgørelsen.
            
            
            
               2.Tilpasningsmetode samt forslagets hovedelementer 
            
            
            
               Udgangspunktet for afgrænsningen af anvendelsesområdet for dette forslag, er de retsakter, der var omfattet af de respektive lovgivningsmæssige forslag om tilpasning, som Kommissionen fremsatte i 2013. Retsakter, som der i mellemtiden er fremsat særskilte lovgivningsforslag om, er ikke medtaget i nærværende forslag. Dette gælder to retsakter inden for retlige anliggender: Europa-Parlamentets og Rådets forordning (EF) nr. 1896/2006 af 12. december 2006 om indførelse af en europæisk betalingspåkravsprocedure
                  9
                og Europa-Parlamentets og Rådets forordning (EF) nr. 861/2007 af 11. juli 2007 om indførelse af en europæisk småkravsprocedure
                  10
                er i mellemtiden blevet tilpasset ved Europa-Parlamentets og Rådets forordning (EU) nr. 2015/2421 af 16. december 2015 om ændring af forordning (EF) nr. 861/2007 om indførelse af en europæisk småkravsprocedure og forordning (EF) nr. 1896/2006 om indførelse af en europæisk betalingspåkravsprocedure
                  11
               .
            
            
            
               I 2013-forslagene om tilpasning bestod den valgte lovgivningsmæssige tilgang ikke i at ændre de pågældende basisretsakter én for én, men i at fastsætte, at henvisninger til forskriftsproceduren med kontrol i basisretsakterne skal læses som henvisninger til artikel 290, henholdsvis artikel 290 eller 291. Ifølge denne fremgangsmåde ville hver enkelt basisretsakt altid skulle læses sammen med den relevante omnibusforordning, hvis den var blevet vedtaget. 
            
            
            
               Som følge af de problemer, som navnlig Rådet havde med denne fremgangsmåde, er der valgt en anden metode i nærværende forslag. Det foreslås nu, at hver enkelt berørt basisretsakt ændres. Denne fremgangsmåde ligner den, der blev fulgt, da bestemmelserne om forskriftsproceduren med kontrol blev indført som led i en tilsvarende foranstaltning i 2007
                  12
               . I hver enkelt basisretsakt foretages der derfor en række ændringer. Bestemmelsen om delegation af beføjelser, dvs. den tekst, der indeholder den materielle beføjelse til anvendelse af forskriftsproceduren med kontrol, omformuleres og følger i stedet den vedtagne ordlyd til standardbestemmelserne i artikler om delegation af beføjelser. Standardartiklen om udøvelse af delegationen, dvs. procedurebestemmelsen, indsættes i hver enkelt basisretsakt, og henvisninger til forskriftsproceduren med kontrol udgår. Hvis beføjelserne giver mulighed for at ændre basisretsakten, nævnes det udtrykkeligt i den enkelte retsakt. De nye standardbestemmelser om høring af medlemsstaternes eksperter i forbindelse med udarbejdelsen af delegerede retsakter indføres nu i hver enkelt basisretsakt. Ingen bestemmelser om delegation af beføjelser giver mulighed for at ændre andre retsakter.
            
            
            
               Med hensyn til valget mellem beføjelser til at vedtage delegerede retsakter og beføjelser til at vedtage gennemførelsesretsakter byggede 2013-forslagene på den antagelse, at de foranstaltninger, der er omfattet af forskriftsproceduren med kontrol, i princippet svarer til foranstaltninger, der kan omfattes af delegation af beføjelser som omhandlet i artikel 290 i TEUF. 
            
            
            
               Den generelle antagelse, der ligger til grund for det nye forslag, er, at vurderingen i forbindelse med 2013-omnibusforslagene stadig er gyldig. Hverken forhandlingerne om 2013-forslagene, Domstolens praksis på området
                  13
                eller resultatet af den interinstitutionelle aftale om bedre lovgivning har ført til nye kriterier, som ville have krævet en generel nyvurdering. 
            
            
         
         
            
               Med hensyn til beføjelsernes varighed foreslår Kommissionen, at beføjelserne tillægges for ubestemt tid. I forhandlingerne om forslagene fra 2013 foretrak både Rådet og Europa-Parlamentet en fast varighed på 5 år med automatisk fornyelse efter en rapport fra Kommissionen inden udløbet af delegationen af beføjelser. I det nye forslag fastholder Kommissionen det standpunkt, at det er berettiget at tillægge beføjelsen for ubestemt tid, fordi lovgiveren under alle omstændigheder har mulighed for at tilbagekalde en beføjelse på et hvilket som helst tidspunkt. Endelig skaber den interinstitutionelle aftale også større gennemsigtighed i forbindelse med delegerede retsakter, navnlig gennem det fælles register over delegerede retsakter, som institutionerne enedes om at oprette inden udgangen af 2017. Ved hjælp af dette register vil man nemt kunne få overblik over de delegerede retsakter, der er vedtaget i henhold til en hvilken som helst retsakt.  
            
            
            
            
               3.Retsgrundlag, nærhedsprincippet 
            
            
            
               Forslaget er baseret på retsgrundlaget for de basisretsakter, der ændres. Det vedrører udelukkende de procedurer, der gælder på EU-plan for vedtagelse af retsakter på grundlag af tillagte beføjelser.   
            
            
            
            
            
               2016/0399 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om tilpasning af en række retsakter inden for retlige anliggender, der indeholder bestemmelser om brug af forskriftsproceduren med kontrol, til artikel 290 i traktaten om Den Europæiske Unions funktionsmåde 
            
            
               (EØS-relevant tekst)
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 81, stk. 2,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               efter den almindelige lovgivningsprocedure, og
            
            
               ud fra følgende betragtninger:
            
         
         
            
               (1)Lissabontraktaten indførte en sondring mellem de beføjelser, som Kommissionen kan få delegeret til at vedtage almengyldige ikkelovgivningsmæssige retsakter, der udbygger eller ændrer visse ikkevæsentlige bestemmelser i en lovgivningsmæssig retsakt (delegerede retsakter), og de beføjelser, som Kommissionen kan få delegeret til at vedtage retsakter for at sikre ensartede betingelser for gennemførelsen af juridisk bindende EU-retsakter (gennemførelsesretsakter).
            
            
               (2)De foranstaltninger, der kan falde ind under den delegation af beføjelser, der henvises til i artikel 290, stk. 1, i traktaten om Den Europæiske Unions funktionsmåde (TEUF), svarer i princippet til dem, der falder ind under forskriftsproceduren med kontrol i artikel 5a i Rådets afgørelse 1999/468/EF
                  14
               . 
            
            
               (3)Tidligere forslag
                  15
                om tilpasning af lovgivning, der henviser til forskriftsproceduren med kontrol, til den retlige ramme, der blev indført ved Lissabontraktaten, blev trukket tilbage
                  16
               , fordi de interinstitutionelle forhandlinger var gået i stå. 
            
            
               (4)Europa-Parlamentet, Rådet og Kommissionen indgik efterfølgende en aftale om en ny ramme for delegerede retsakter som led i den interinstitutionelle aftale om bedre lovgivning af 13. april 2016
                  17
                og anerkendte behovet for at tilpasse al eksisterende lovgivning til den retlige ramme, der blev indført ved Lissabontraktaten. De var navnlig enige om, at det er nødvendigt at give høj prioritet til en hurtig tilpasning af alle basisretsakter, der stadig henviser til forskriftsproceduren med kontrol. Kommissionen forpligtede sig til at udarbejde et forslag om en sådan tilpasning inden udgangen af 2016.
            
            
               (5)De bestemmelser om delegation af beføjelser i basisretsakterne, der vedrører brug af forskriftsproceduren med kontrol, opfylder kriterierne i artikel 290 i TEUF og bør tilpasses i overensstemmelse med denne artikel.
            
            
               (6)Denne forordning bør ikke berøre igangværende procedurer, hvor et udvalg allerede har afgivet udtalelse i overensstemmelse med artikel 5a i afgørelse 1999/468/EF inden denne forordnings ikrafttræden.
            
            
               (7)De pågældende retsakter bør derfor ændres —
            
            
               VEDTAGET DENNE FORORDNING:
            
            
               Artikel 1
            
            
               De retsakter, der er anført i bilaget, ændres som anført deri. 
            
            
               Artikel 2
            
            
               Denne forordning berører ikke igangværende procedurer, hvor et udvalg allerede har afgivet udtalelse i overensstemmelse med artikel 5a i afgørelse 1999/468/EF.
            
            
               Artikel 3
            
            
               Denne forordning træder i kraft på dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  EUT C 306 af 17.12.2007.
               
               
                  
                     (2)
                  EFT L 184 af 17.7.1999, s. 23.
               
               
                  
                     (3)
                  EUT L 55 af 28.2.2011, s. 13.
               
               
                  
                     (4)
                  EUT L 55 af 28.2.2011, s. 19.  
               
               
                  
                     (5)
                  COM(2013) 452 final.
               
               
                  
                     (6)
                  COM(2014) 910 final.
               
               
                  
                     (7)
                  (2015/C 80/08), EUT C 80 af 7.2.2015, s. 17.  
               
               
                  
                     (8)
                  EUT L 123 af 12.5.2016, s. 1.
               
               
                  
                     (9)
                  EUT L 399 af 30.12.2006, s. 1.
               
               
                  
                     (10)
                  EUT L 199 af 31.7.2007, s. 1.
               
               
                  
                     (11)
                  EUT L 341 af 24.12.2015, s. 1.
               
               
                  
                     (12)
                  Forordning (EF) nr. 1137/2008, EUT L 311 af 21.11.2008, s. 1.
               
               
                  
                     (13)
                  Sag C-88/14, Kommissionen mod Europa-Parlamentet og Rådet, sag C-286/14, Europa-Parlamentet mod Kommissionen, og sag C-472/12, Kommissionen mod Europa-Parlamentet og Rådet.
               
               
                  
                     (14)
                  Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen (EFT L 184 af 17.7.1999, s. 23).
               
               
                  
                     (15)
                  COM(2013) 451 final, COM(2013) 452 final og COM(2013) 751 final.
               
               
                  
                     (16)
                  (2015/C 80/08), EUT C 80 af 7.2.2015, s. 17.
               
               
                  
                     (17)
                  EUT L 123 af 12.5.2016, s. 1.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 14.12.2016
            COM(2016) 798 final
            BILAG
            til
            forslaget tilEUROPA-PARLAMENTETS OG RÅDETS FORORDNING
            om tilpasning af en række retsakter inden for retlige anliggender, der indeholder bestemmelser om brug af forskriftsproceduren med kontrol, til artikel 290 i traktaten om Den Europæiske Unions funktionsmåde(EØS-relevant tekst)
            
               
         
         
            
               BILAG
            
            
               1.Rådets forordning (EF) nr. 1206/2001 af 28. maj 2001 om samarbejde mellem medlemsstaternes retter om bevisoptagelse på det civil- og handelsretlige område
                  1
                
            
            
            
               Med henblik på tilpasning af forordning (EF) nr. 1206/2001 bør Kommissionen tillægges beføjelser til at vedtage retsakter i overensstemmelse med traktatens artikel 290 for at ændre bilaget til samme forordning med det formål at ajourføre formularerne eller foretage tekniske ændringer heri. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale om bedre lovgivning af 13. april 2016. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelsen af delegerede retsakter.
            
            
            
               I forordning (EF) nr. 1206/2001 foretages derfor følgende ændringer:
            
            
            
               1) Artikel 19 ændres således:
            
            
            
               a)
                     Titlen affattes således:
            
            
            
               "Håndbog"
            
            
               b)
                     Stk. 2 udgår.
            
            
            
               2) Der indsættes følgende artikel 19a og artikel 19b:
            
            
            
            
               "Artikel 19a
            
            
               Delegerede retsakter
            
         
         
            
            
               Kommissionen tillægges beføjelser til at vedtage delegerede retsakter i overensstemmelse med artikel 19b vedrørende ændring af bilaget for at ajourføre formularerne eller foretage tekniske ændringer af disse."
            
            
            
            
               "Artikel 19b
            
            
               Udøvelse af de delegerede beføjelser
            
            
            
               1. Beføjelsen til at vedtage delegerede retsakter tillægges Kommissionen på de i denne artikel fastlagte betingelser. 
            
            
            
               2. Beføjelsen til at vedtage delegerede retsakter, jf. artikel 19a, tillægges Kommissionen for en ubegrænset periode fra datoen for denne forordnings ikrafttræden. 
            
            
            
               3. Den i artikel 19a omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.
            
            
            
               4. Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale om bedre lovgivning af 13. april 2016*. 
            
            
            
               5. Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom. 
            
            
            
               6. En delegeret retsakt vedtaget i henhold til artikel 19a træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ. 
            
            
               _________________________
            
            
               *
                     EUT L 123 af 12.5.2016, s. 1."
            
         
         
            
            
            
               3) Artikel 20 udgår.  
            
            
            
            
               2.Europa-Parlamentets og Rådets forordning (EF) nr. 805/2004 af 21. april 2004 om indførelse af et europæisk tvangsfuldbyrdelsesdokument for ubestridte krav
                  2
                
            
            
            
               Med henblik på tilpasning af forordning (EF) nr. 805/2004 bør Kommissionen tillægges beføjelser til at vedtage retsakter i overensstemmelse med traktatens artikel 290 for at ændre bilagene til samme forordning med det formål at ajourføre formularerne. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale om bedre lovgivning af 13. april 2016. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelsen af delegerede retsakter.
            
            
            
               I forordning (EF) nr. 805/2004 foretages derfor følgende ændringer:
            
            
            
               1) Artikel 31 affattes således: 
            
            
            
               "Artikel 31
            
            
               Ændring af bilag
            
            
            
               Kommissionen tillægges beføjelser til at vedtage delegerede retsakter i overensstemmelse med artikel 31a vedrørende ændring af bilagene for at ajourføre formularerne."
            
            
            
               2) Der indsættes følgende artikel 31a:  
            
            
         
         
            
               "Artikel 31a
            
            
               Udøvelse af de delegerede beføjelser
            
            
            
               1. Beføjelsen til at vedtage delegerede retsakter tillægges Kommissionen på de i denne artikel fastlagte betingelser. 
            
            
            
               2. Beføjelsen til at vedtage delegerede retsakter, jf. artikel 31, tillægges Kommissionen for en ubegrænset periode fra datoen for denne forordnings ikrafttræden. 
            
            
            
               3. Den i artikel 31 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.
            
            
            
               4. Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale om bedre lovgivning af 13. april 2016*. 
            
            
            
               5. Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom. 
            
            
            
               6. En delegeret retsakt vedtaget i henhold til artikel 31 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ. 
            
            
               ________________________
            
            
               *
                     EUT L 123 af 12.5.2016, s. 1."
            
            
            
               3) Artikel 32 udgår. 
            
            
            
         
         
            
               3.Europa-Parlamentets og Rådets forordning (EF) nr. 1393/2007 af 13. november 2007 om forkyndelse i medlemsstaterne af retslige og udenretslige dokumenter i civile og kommercielle sager (forkyndelse af dokumenter) og om ophævelse af Rådets forordning (EF) nr. 1348/2000
                  3
                
            
            
            
               Med henblik på tilpasning af forordning (EF) nr. 1393/2007 bør Kommissionen tillægges beføjelser til at vedtage retsakter i overensstemmelse med traktatens artikel 290 for at ændre bilag I og II til samme forordning med det formål at ajourføre formularerne eller foretage tekniske ændringer heri. Det er navnlig vigtigt, at Kommissionen gennemfører relevante høringer under sit forberedende arbejde, herunder på ekspertniveau, og at disse høringer gennemføres i overensstemmelse med principperne i den interinstitutionelle aftale om bedre lovgivning af 13. april 2016. For at sikre lige deltagelse i forberedelsen af delegerede retsakter modtager Europa-Parlamentet og Rådet navnlig alle dokumenter på samme tid som medlemsstaternes eksperter, og deres eksperter har systematisk adgang til møder i Kommissionens ekspertgrupper, der beskæftiger sig med forberedelsen af delegerede retsakter.
            
            
            
               I forordning (EF) nr. 1393/2007 foretages derfor følgende ændringer:
            
            
            
               1) Artikel 17 affattes således: 
            
            
            
               "Artikel 17
            
            
               Ændring af bilag
            
            
            
               Kommissionen tillægges beføjelser til at vedtage delegerede retsakter i overensstemmelse med artikel 17a vedrørende ændring af bilag I og II for at ajourføre formularerne eller foretage tekniske ændringer af disse."
            
            
            
               2) Der indsættes følgende artikel 17a:  
            
            
            
               "Artikel 17a
            
            
               Udøvelse af de delegerede beføjelser
            
            
            
               1. Beføjelsen til at vedtage delegerede retsakter tillægges Kommissionen på de i denne artikel fastlagte betingelser. 
            
            
         
         
            
               2. Beføjelsen til at vedtage delegerede retsakter, jf. artikel 17, tillægges Kommissionen for en ubegrænset periode fra datoen for denne forordnings ikrafttræden. 
            
            
            
               3. Den i artikel 17 omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af delegerede retsakter, der allerede er i kraft.
            
            
            
               4. Inden vedtagelsen af en delegeret retsakt hører Kommissionen eksperter, som er udpeget af hver enkelt medlemsstat, i overensstemmelse med principperne i den interinstitutionelle aftale om bedre lovgivning af 13. april 2016*. 
            
            
            
               5. Så snart Kommissionen vedtager en delegeret retsakt, giver den samtidigt Europa-Parlamentet og Rådet meddelelse herom. 
            
            
            
               6. En delegeret retsakt vedtaget i henhold til artikel 17 træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har underrettet Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ. 
            
            
               ________________________
            
            
               *
                     EUT L 123 af 12.5.2016, s. 1."
            
            
            
               3) Artikel 18 udgår. 
            
            
         
         
            
                  
                     (1)
                  EFT L 174 af 27.6. 2001, s. 1.
               
               
                  
                     (2)
                  EFT L 143 af 30.4.2004, s. 15.
               
               
                  
                     (3)
                  EFT L 324 af 10.12.2007, s. 79.